

#### **Agder Historielag**

Postboks 136

4662 Kristiansand S

bankgiro 3000.20.36165

agder@historielagene.no

Mobil 458 65 237

**Protokoll fra styremøte i Agder Historielag**

**mandag 16. september 2019 kl. 16.00 – 19.00 på Stiftelsen Arkivet, Kristiansand.**

Til stede: Arna Berg, Birgit Attestog, Anne Tone Aanby, Helge Røed, Morten Aslaksen, Hans Christian Lund, Dag Magne Johannesen og organisasjonssekretær Martin Sturla Ledang.

Lars Petter Østby møtte som vara for Kurt Sandmann som hadde forfall.

**Strategisamling kl. 16.00 – 18.00:**

I tillegg til styret var varamedlemmene og leder av valgkomiteen invitert.

Følgende møtte: Leder i valgkomiteen Arna Lervik.

Varamedlemmene: Torstein Andersen, Harald Søren Storaker og Åse Synnøve Trondal.

Det ble skrevet eget referat fra strategisamlingen som arbeidsdokument for videre arbeid i styret.

**Styremøte kl. 18.00-19.00:**

*Saksliste:*

Sak 33/19: **Godkjenning av innkalling og saksliste.**

Godkjent uten merknader.

Sak 34/19: **Godkjenning av protokoll fra styremøtet 20. mai 2019.**

Godkjent uten merknader.

Sak 35/19: **Retningslinjer for valgkomiteen i Agder Historielag.**

Retningslinjene ble vedtatt med følgende tillegg som første punkt:

” *Valgkomiteen må forholde seg til lagets vedtekter»*.

Det ble vedtatt at leder av valgkomiteen sammen med sekretariatet sender ut valgkomiteens innstilling til lokallag og styret i forkant av årsmøtet.

Sak 36/19: **Høstmøte 5.oktober.**

Praktiske arbeidsoppgaver for gjennomføring av høstmøtet ble fordelt.

Arbeidsutvalget fikk fullmakt av styret til å avgjøre vedrørende eventuell gave/honorar til foredragsholdere.

Sak 37/19: **Orienteringssaker.**

Det ble orientert om historielaget økonomi per tid som ser lovende ut, med henvisning til regnskapsrapport.

Ellers orienterte Arna Berg og Martin Ledang om årets deltakelse og stand på landbruksmessa Naturligvis på Evje.

Det ble også orientert om kommende møte i redaksjonskomiteen til Agders Historie i november.

Videre ble det informert om prosjektet rundt fangerarkivet for norske krigsfanger under 2.verdenskrig som Arkivet freds- og menneskerettighetssenter og Falstadsenteret har igangsatt. Agder Historielag har søkt om midler til dette som kan fordeles til enkelte lokallag som vil bidra i dette arbeidet.

Ellers ble styret gjort oppmerksomme på at Agder Historielag nå er innmeldt i Frivillighetsregisteret til Brønnøysundregisteret, og dermed kan Agder Historielag motta grasrotandeler fra Norsk Tipping.

**Neste styremøte blir mandag 18.november 2019 på Arkivet. Kaffe fra 16.** Dato og klokkeslett for dette er altså fremskyndet.

Kristiansand, den 06.11.19

*Martin Ledang*

Organisasjonssekretær